המונח "הברדס" מפנה לכאן. אם הכוונה למשמעות אחרת, ראו הברדס (פירושונים).

**הברדס** (באנגלית: **The Hood**) הוא דמות בדיונית של נבל-על המופיע בחוברות הקומיקס ביקום מארוול קומיקס. הדמות הופיעה לראשונה בחוברת *The Hood #1* מיולי 2002, ונוצרה על ידי הכותב בריאן ק. ווהן והמאייר קייל הוץ.

הברדס הוא האלטר אגו של פארקר רובינס, גנב אשר גנב גלימה ומגפיים קסומים משד, מה שהעניק לו כוחות על טבעיים. הוא ידוע בהרכבת צבא פשע רחב ממדים, אשר חבריו הם נבלי-על בעלי כוחות על - מה שהפך את צבאו לאימתני ומסוכן. הוא שימש כאויב מיסטי לדוקטור סטריינג', ושיחק תפקיד חשוב באירועי "פלישה סודית", "שלטון אפל", "מצור" ו"עידן הגיבורים". ההרצה הראשונה של הדמות היא מליין המקס של מארוול, המיועד לקהל יעד בוגר יותר מגיל 18 ומעלה.

ביוגרפיה בדיונית
----------------

### מקור

פארקר רובינס נולד בניו יורק לארתור ואלייזה רובינס. אביו עבד בשיתוף פעולה עם הקינגפין, ורובינס היה עד לקרב בין דרדוויל לאלקטרו שהשפיע עליו בבגרותו ופיתה אותו להפוך לנבל-על. כאשר אביו של רובינס מת, מצבה של אמו התדרדר עד למצב צמח, והיא אושפזה בבית חולים. רובינס נאלץ לנשור מלימודיו כדי לגנוב כסף ובכך לכלכל את אשפוזה של אמו. הוא סיפר לה סיפורים על עבודות שלקח כדי לשנות את חייו ולהפוך לאדם טוב יותר, כשבפועל פצח בדרכי פשע. טבעו הטוב של רובינס התנגש בדרכיו הנואפות. דוגמה לכך הייתה כשטיפל בחברתו ההרה שרה, ובמקביל בגד בה כשלקח שירותי זנות. 

בן דודו וחברו הטוב ביותר של רובינס, ג'ון קינג, היה גנב ואלכוהוליסט בגמילה שסיפר לו על מחסן שהיה אמור להכיל חפצים יקרי ערך. השניים פרצו למחסן, גילו שנעשה בתוכו סיאנס מיסטי ועמדו לעזוב, אולם שד עם גלימה בשם ניסאנטי תקף אותם. רובינס ירה בשד והרג אותו. על מנת לא לצאת בידיים ריקות, הוא לקח את הגלימה והמגפיים של השד. הוא זרק את אקדחו למזבלה, כשלפתע כנופיית רחוב הגיעה ודרשה ממנו מגפיים שרובינס גנב מסוכן הידרה לפני כניסתו למחסן. הוא זרק את מגפי הסוכן לעבר הכנופיה, לבש את מגפי השד וגילה כי הן מעניקות לו יכולת ריחוף באוויר. הוא לא ידע שכוחות אלה נבעו למעשה מידיו של השד דורמאמו.

פארקר נמלט מהמקום וחלק את התגלית עם ג'ון קינג. הוא גילה כי גלימתו מעניקה לו יכולת להפוך לבלתי נראה, כל עוד הוא עוצר את נשימתו. פעילותו הפלילית הראשונה מאז קיבל כוחות אלו הייתה גנבת יהלומי דמים שיובאו לתוך ארצות הברית בידי בוס פשע מאורגן בשם דניס גולמבוסקי. גולמבוסקי - או בכינויו "גולם" - שכר את קונסטריקטור, שוקר, ג'ק-או-לנטרן ואת מאדאם ראפייר כדי לאבטח את העברתם של היהלומים. רובינס הביס את שכירי החרב וגנב מחצית מהמשלוח, אך ירה בשוטר בתהליך, השוטר מת לאחר ששקע בתרדמת. קינג נותר מאחור כדי לשאת באשמה, בעוד רובינס נמלט מזירת הפשע. כתוצאה מתקרית זו הוא זכה לכינוי "הברדס" מרשויות החוק, ששמים פרס על ראשו.

רובינס נרדף בידי הגולם, השוטרים ושני סוכני FBI, ומתכנן לשחרר את קינג מהכלא. הוא מנסה למשכן את היהלומים תמורת שכר הטרחה של עורך הדין, אך נתקל בכנופייתו של הגולם. לאחר שהבטיח להם שיחזיר את היהלומים תמורת פרס כספי, גולמבוסקי מסכים ושולח את מאדאם ראפייר עם גלימה מזויפת בהוראה להרוג את פארקר מיד עם סיום ההעברה. רובינס מודע לעובדה שמדובר במלכודת ורוכש גלימה דומה. הוא מארגן את סדר האירועים כך שראפייר תתעמת עם סוכני ה-FBI, והיא נורית למוות. לאחר שהוא מוסר להם את היהלומים, הוא אומר להם למסור לגולם להניח לו לנפשו. פארקר מבקר את אמו בבית החולים ואומר לה שיעזור לאנשים כדי לגרום לה להתגאות בו. בינתיים, הגולם מבכה את משפחתו ונשבע שהוא לא סיים עם הברדס. אשתו של השוטר שנורה על ידי קינג, אליזבת' בונדי, נשבעת לנקום ברובינס, וזאת כי היא אינה מאמינה שהוא מת. כמו כן, מתגלה כי ניסאנטי בחיים.

### עולם הקרבות

לצד ספיידרמן, ונום, הנרי פים, הצרעה, אלכסיי קרבינוף, מדוזה, גרביטי וציפור האש, רובינס הועבר לעולם הקרבות המשוחזר של הביונדר, שמבטיח להעניק למנצח מביניהם משאלה אם האחרים ימותו. רובינס מנסה להפיק מכך תועלת ומתכנן להתקיף בחשאי את הגיבורים והנבלים באמצעות גלימת הנראות שלו, אך הוא נעצר בידי קרייבן וחוש הריח המפותח שלו. במהלך ההמולה, ונום משפד את ספיידרמן בחזהו. 

עם נחיתתם בעולם הקרבות, הקבוצה נתקלת בדת'לוק, שמסיע להם בקרב נגד איש הדרקון. רובינס עוקב אחר קרייבן וזה האחרון נתקל בספיידרמן, שהתגלה כחי אך עם פצע פעור בחזהו. כשקרייבן עוזב, רובינס חושף את עצמו ויורה בספיידרמן בברכיו. רובינס לוקח את ספיידרמן לשאר חברי הקבוצה וחושף שמדובר למעשה בפנטום החלל המקורי, משרתו של אדון הזמן אימורטוס. לאחר מאבק בפנטום החלל, רובינס מלווה את הקבוצה ללימבו, בעודם מחכים שפנטום החלל יבחר את המטרה הבאה לה יתחזה. בלימבו, ונום משמיד את הפורטל לעולם הקרבות וטוען לניצחון על השאר. 

הקבוצה משתמשת בפנטום החלל כדי לחזור לעולם הקרבות ולהתעמת עם ונום. הם מגלים שאואטו הצופה נמצא במקום. פים יורה בחברי הקבוצה ולכאורה הורג אותם כדי למשוך את הביונדר. למעשה, מתגלה כי הביונדר הוא "הזר" בתחפושת. היות שהזר כבר אינו מחזיק את עולם הקרבות, העולם מתחיל להתפורר. גרביטי מקריב את חייו כדי להחזיק את עולם הקרבות מספיק זמן כדי שהשאר יוכלו לברוח. רובינס השתתף בהלווייתו של גרביטי, שקם לתחייה לאחר מכן.

### האימפריה הפלילית של הברדס

צבא הפשע של הברדס. אמנות מאת אוליבייה קויפה
רובינס החל במסעו להפוך לקינגפין של נבלי-העל בניו יורק על ידי זימונם לפגישה, וזאת בזמן שכל גיבורי-העל היו עסוקים במלחמת האזרחים שלהם. הוא נותן לכל אחד ואחד מהם 25,000 דולר כדי לקנות את אמונם, ומבטיח להם יותר אם יצטרפו לאימפריית פשע חדשה שהוא וג'ון קינג כסגנו עומדים בראשה. בקשת סיפור זו, רובינס משתמש בגלימת האי-נראות שלו אך לא במגפיו. 

כנופייתו של רובינס כוללת את ג'יגסו, שהותקף והוכה על ידי טיגרה במקרה שוד קודם. כדי להוכיח את עצמו בפני נבלי-העל, רובינס מאתר את טיגרה ומכה בה ללא רחמים, מאיים על חיי אמה כאות אזהרה, וזאת בזמן שג'יגסו מצלם את ההתקפה. כמיסטרו מודיע לרובינס על מזימתו של הינשוף למכור את דת'לוק לכל המרבה במחיר, לאחר שגנב אותו מסוכנות S.H.I.E.L.D. מכיוון שהינשוף לא קיבל את רשותו של סינדיקט הפשע, רובינס מחליט להסתנן למכירה הפומבית. הוא שולח את מאדאם מאסק, ברדס הארגמן, המכשף ואת ד"ר ג'ונאס הארו להכין מארב לינשוף. רובינס וקינג מתכנסים בבר מוזנח ונתקלים בוולברין הסקרן ששמע את תוכניתם לתקוף את מגדל האוונג'רס עם דת'לוק. רובינס מחפה על נסיגתו של קינג, יורה בוולברין, ומשנה צורה לשד הניסאנטי אשר מכניע את המוטאנט. 

כמיסטרו מציע להם לשנות את תוכניתם ולשדוד את הבנק הפדרלי של ניו ג'רזי, היות שמדובר באפיק רווחי יותר מאשר התקפת התאבדות על מגדל האוונג'רס. השוד מצליח ורובינס מרוויח כמעט 13 מיליון דולר, אם כי במחיר השמדתו של דת'לוק. בעוד הם חוגגים את ניצחונם, הם נקלעים למארב של קבוצת האוונג'רס החדשים ולאשליות של צבא גיבורי-על אותן יצר דוקטור סטריינג'. בקרב שהתפתח, סטריינג' מגרש את רובינס באמצעות כישוף נגד שדים, ושאר צבא הפשע מובס.

רובינס הופיע לצד טרק בארט, וצפה במאבקו של דרדוויל נגד כנופיית רחוב אחרי שבארט בגד במיסטר פיר כדי להוכיח את נאמנותו לאימפריית הפשע החדשה של הברדס. כמו כן, הברדס מוזכר בשמו כאשר קבוצת "האוכפים" שעובדת עבור מיסטר פיר נקלעת למארב של ההורס ורייזור פיסט, שעובדים עבור הברדס. לאחר ששחרר מספר מחיילי הסינדיקט שלו ממעצר של סוכנות S.H.I.E.L.D, רובינס הוביל את ההורס והאחרים למסע הרס בכלא הרפסודה, תוך שהוא נשבע לנקום באוונג'רס החדשים. אחרי שהוא חוקר את טיגרה ומגלה את מיקומם, הוא מוביל את הסינדיקט שלו אל האוונג'רס החדשים ומשתמש בקסמי הגלימה כדי לראות דרך אשליות ההגנה של מפקדתו של דוקטור סטריינג', הסנקטום סנטאורום. בקרב המתחולל, רובינס פוצע אנושות את סטריינג', שניצל רק הודות להתערבותו של משרתו הנאמן וונג. כמו כן, רובינס כמעט מפוצץ את ראשו של איירון פיסט לפני שמיורט על ידי טיגרה הנקמנית. לבסוף, צבא הפשע של רובינס ושאר האוונג'רס החדשים שותקו בזכות כישוף שהטיל סטריינג', אך רובינס מצליח להימלט מסוכני S.H.I.E.L.D שהגיעו מקום. בהמשך, רובינס נראה כשהוא מדבר עם דמות מסתורית ואומר כי "עכשיו אני יודע איך לנצח אותם".

### פלישה סודית

 ערך מורחב – **פלישה סודית**  

באמצעות פלאשבקים מקשת הסיפור פלישה סודית, מתגלה שגזע הסקרול ניסה להסתנן לצבא הפשע של רובינס. סקרולים שהתחזו לסוכני S.H.I.E.L.D מנסים להחליף את מאדאם מאסק, אך רובינס מציל אותה. במהלך חקירתם של הסקרולים ששרדו, דוקטור דמוניקוס משכנע את רובינס להשתמש בכוחו כדי לסרוק את שאר הנבלים. הוא מגלה שחשופית הוא סקרול מתחזה, שנהרג בידי רובינס ונבליו. מאוחר יותר, רובינס מגלה כי מקור כוחו מגיע מהשד המיסטי דורמאמו.

רובינס נראה בהמשך בברוקלין כשהוא צופה בשידור חי של הפלישה יחד עם מכשף, מאדאם מאסק, ג'ון קינג, האחים בדם ובולדוזר. הוא מחליט לאסוף את כולם להילחם, למרות התנגדותו של כמיסטרו שהם "צריכים לתת לגיבורים ולחייזרים להרוג אחד את השני". למרות מחאותיו של כמיסטרו, רובינס מצדיק את החלטתו בכך שאם הסקרול יהרסו את העולם המוכר, משמעות הדבר שזה יהיה רע לעסקים. קבוצתו מצטרפת לחבורת גיבורי-על שהתאספה במרכזו של סנטרל פארק, ונעזרה באלקטרו, לייטמאסטר, השודד המחופש וסקורצ'ר, וכולם יחד תקפו כוח תקיפה של הסקרול. בסופו של הקרב, כל הנבלים חוזרים למקום המסתור שלהם. מאוחר יותר הוא נפגש עם נורמן אוסבורן, דוקטור דום, אמה פרוסט, לוקי ונאמור.

### שלטון אפל

 ערך מורחב – **שלטון אפל**  

בעקבות מאורעות פלישה סודית ותחילת אירועי שלטון אפל, נערכת הפגישה הראשונה בין חברי הקבוצה. אוסבורן מדבר עם פרוסט, דוקטור דום, לוקי ונאמור ואומר להם על תכנונו לסדר עולמי חדש. כשרובינס נכנס, פרוסט קוראת את מחשבותיו ובכך היא מרגיזה אותו. רובינס מאיים עליה עם אקדח ואומר לה להישאר מחוץ לראשו, ושהיא לא יודעת עם מי היא מתעסקת. בתגובה, פרוסט מאלצת אותו באופן טלפתי להניח את אקדחו בפיו, להנאתו של נאמור. אוסבורן מציע לקבוצת הנבלים - הקאבאל - בלעדיות ומשאבים כדי להשיג את מטרותיהם. בתמורה, הוא מבקש מהם תמיכה ציבורית ואת רישומם וכן שיתוף פעולה בכל בקשה שיבקש.

כדי למנוע מהאוונג'רס החדשים לארוב לאוונג'רס האפלים, אוסבורן נותן לרובינס ולסינדיקט הפשע שלו להדוף את האוונג'רס האפלים. הדחליל סופג פגיעה ממגנו של קפטן אמריקה השני, וגברת מארוול מתעלת את כוחותיה של ספיידרוומן כדי להמם את הנבלים, מה שמאפשר לאוונג'רס החדשים להימלט.

אחרי שהמעניש מנסה להתנקש בחייו של אוסבורן אך נכשל בשל התערבותו של הסנטרי אוסבורן מבקש מרובינס לרדוף אחריו, ורובינס מצידו שולח את גריזלי כדי להביס את המעניש. אחרי שגריזלי מובס, רובינס מאלץ את מיקרוצ'יפ לעזור בהריגת המעניש. רובינס משתמש בכוחותיו של דורמאמו כדי להחיות את הנבלים שנהרגו בידי נגע העולם התחתון ולהקים בעזרתם יחידה שתעזור לו לצוד את המעניש. הוא מסביר להם את מה שהתרחש מאז מותם בידי נגע העולם התחתון וכי המעניש משתמש בזהות זו. זאת ועוד, עליהם לנצל את ההזדמנות כדי להרוג אותו לפני שהכישוף שהחזיר אותם לחיים מתפוגג. בהמשך, רובינס מורה לפתן המוות ולבסיליסק ללכוד את משפחתו של ג'. וו. ברידג' על מנת שברידג' ימסור להם את מיקומו של המעניש. לאחר שהרג את ווריית', המעניש נפגש עם רובינס. רובינס הציע למעניש להיכנע תמורת החייאת משפחתו המתה, אך המעניש סירב ונמלט. לאחר קרב של המעניש נגד נבלי-על שרובינס החיה והתחזו לאוונג'רס, אוסבורן נוזף ברובינס על כך. בעוד מתגלה כי רובינס אכן חפר והוציא את ארונות הקבורה של משפחת המעניש, החוטף רדף אחרי המעניש עם הטנק שלו. המעניש השתמש בחלקיקי פים כדי לכווץ את עצמו ולהיכנס לטנק. הוא השתלט על הטנק, נכנס איתו לבניין בו בסיליסק מחזיק את ברידג' ומשפחתו ונטרל את בסיליסק. לבסוף, המעניש נלכד. רובינס הביא אותו למקום, בו נמצאו ארונות הקבורה של משפחתו, בנו של מיקרוצ'יפ, מיקרוצ'יפ עצמו וברידג'. כדי להתחיל את הטקס, רובינס הורה למיקרוצ'יפ להרוג את ברידג'. הוא החיה את משפחתו של המעניש ובנו של מיקרוצ'יפ, אך המעניש שרף את הקמים לתחייה באמצעות פיירבראנד, הרג את פיירבראנד וברח.

#### היוזמה, מיני-סדרה

לאחר תקרית עם הזומבים מיקום-2149, אוסבורן שלח את רובינס לעזור לטאסקמאסטר בהפעלת מחנה H.A.M.M.E.R, וזאת כדי שאוסבורן יוכל לאמן את האוונג'רס האפלים הבאים. רובינס הרג את ומפירו, עזר בלכידת נייט טראשר, והציע לו להחיות את אחיו שנהרג במלחמת האזרחים. כאשר נייטמר השתלט על גופו של טראומה, רובינס הושפע מכוחותיו של טראומה וראה את פחדו הגדול - מותן של אשתו ובתו מידו. אחרי שנייטמר יצא מגופו של טראומה, רובינס הודיע לטראומה ולפנאנס כי הוא לא רוצה אותם ביוזמה. הוא נתקל במייק נרו, "האוכף" השני, שתקף אותו עם קמע שניזון מאנרגיות דמוניות. נרו ברח, ורובינס נשבע לנקום.

בעקבות תקרית, רובינס הרג שומרים חמושים, כשלפתע דורמאמו דיבר מתוך גופותיהם והתגרה ברובינס. רובינס סיפר לצבא הפשע שלו את רצונותיו, והלך למיטתו יחד עם מאדאם מאסק. לאחר שביקר בבית חברתה של אשתו, רובינס הותקף על ידי אליזבת' בונדי, אשת השוטר אותו רובינס הרג בתחילת דרכו, המכנה את עצמה "טופר לבן". בונדי כמעט הרגה את רובינס, אך כאשר דורמאמו לקח שליטה על גופו של רובינס, המצב התהפך. רובינס נסוג למקום המחבוא שלו, סיפר לג'ון קינג את המקרה ונפגש עם שטאנה בדרך לבקר את אשתו. רובינס למד משטאנה עוד על דורמאמו וניסאנטי, וגילה כי דורמאמו שם על רובינס עין מההתחלה. בינתיים, בפאב, פורס ומשטרת ניו יורק לכדו את ג'ון קינג, פליידרייבר, גריפין וסקורצ'ר. רובינס מחלץ אותם מהכלא בזכות קשריו עם אוסבורן, כשבינתיים, הקונטרולר נותן לטופר לבן חליפה חדשה למפגש הבא שלה עם רובינס. רובינס העביר את אשתו ובתו למחבוא, וזאת אחרי שדיבר עוד עם שטאנה. הוא סיפק לקונטרולר עוד אמצעים טכנולוגיים, והכין את ארגון הפשע שלו לשדוד ספינה. בעוד התמנון ואיש הדג שמרו מהמים, צבא הפשע של רובינס נכנס לקרב נגד פורס ומשטרת ניו-יורק. מאוחר יותר, רובינס הותקף פעם נוספת בידי טופר לבן. בעקבות הקרב נגד טופר לבן, ג'ון קינג גילה לרובינס כי הקונטרולר מחרחר ריבים בארגון הפשע. כמו כן, דורמאמו השתלט על גופה של בתו לזמן קצר והתגרה ברובינס. כאשר הקונטרולר הצית את גלימתו, כוחותיו של דורמאמו הציפו את רובינס. הוא הביס את הקונטרולר ופורס, וגרם לטופר לבן לוותר על מסע הנקמה שלה. מאוחר יותר, שטאנה מודיעה לרובינס כי דורמאמו נעשה קשור אליו.

#### נגד מיסטר נגטיב והאוונג'רס החדשים

מאוחר יותר, מלחמת כנופיות מתחילה בין רובינס למיסטר נגטיב, וזאת אחרי שנגטיב השחית את הדרקון הלבן ורובינס נאלץ להרוג אותו. נגטיב משחית את ספיידרמן, ושולח אותו ואת עושי דבריו של נגטיב לתקוף את רובינס וצבאו. לאחר ההתקפה של מטהו, רובינס מתעמת עם נגטיב בצ'יינהטאון. נגטיב נכשל בניסיון השחתתו של רובינס, ואף על פי שידו הייתה על העליונה, ברח בעזרת ספוט. רובינס ברח כאשר אוסבורן שלח את סוכני H.A.M.M.E.R לצ'יינהטאון ואיים לשלוח את האוונג'רס האפלים. כמו כן, רובינס מגלה דרך גנבה באוסקורפ כי ספוט הוא חפרפרת של נגטיב בארגון שלו.

דורמאמו נותן לרובינס מספיק כוח, שבאמצעותו יוכל להרוג את דוקטור סטריינג' ולהפוך למכשף העל. רובינס תקף את סטריינג' כאשר הוא דיבר עם ויקאן מקבוצת האוונג'רס הצעירים. רובינס התעלם מאזהרתו של סטריינג' כי הבטחותיו של דורמאמו שקריות, ולאחר שוויקאן מתערב, הוא וסטריינג' בורחים ואילו רובינס חוזר לביתו. הוא עובר התמוטטות עצבים ומנסה לקרוע את הגלימה שלו, ללא הצלחה. מאדאם מאסק מופיעה ברצון לדעת מה קורה, וכשהיא מגלה, היא מבטיחה כי היא תעזור. היא מורידה את מסכתה ומנשקת את רובינס, וכל זה כאשר דורמאמו צופה. מאוחר יותר, הוא תוקף את דיימון הלסטרום ובהמשך את סטריינג' והאוונג'רס החדשים, כשלפתע דוקטור וודו מגיע. דורמאמו מופיע דרך רובינס, אך גורש על ידי סטריינג', הלסטרום ודוקטור וודו. רובינס סבל מכוויות קשות, כמו גם מאובדן הברדס שלו. בבית חולים, רובינס מקבל מלוקי הזדמנות שנייה ונוסע עם לוקי ומאסק לקובה. לוקי חושף בפניהם את אבני הנורן, אשר נתנו לרובינס כוחות חדשים. רובינס ומאדאם מאסק גילו מג'ון קינג כי ג'ונאס הארו גילה לצבא הפשע על העסקה של רובינס עם אוסבורן, אליו הסגירו את עצמם. רובינס ומאדאם מאסק משוחחים עם אוסבורן, השואל מדוע רובינס לא השאיר את כנופייתו בחזית. רובינס סיפר על התקרית עם לוקי, ושאל מה לעשות עם ג'ונאס הארו. כמה דקות מאוחר יותר בנושאת המטוסים המרחפת במפגש הכנופיה של רובינס, הארו לא מגיע היות שנהרג על ידי רובינס עצמו. רובינס נוזף בכנופייתו על כך שניצלו את נדיבותו, וההורס השיב לו כי הוא לא סיפר להם שהם עובדים עבור אוסבורן. רובינס השיב לו שהוא לא רוצה שהם יהיו תחת שליטתו של אוסבורן, כך שהם סוכניו העצמאיים. הוא אומר להם כי הם צריכים לעבוד עם אוסבורן ולעשות את דבריו. הוא אמר כי הם צריכים להרוג את כל מי שהיה מעורב בהוצאת פצצה מלבו של לוק קייג' והשמתה באחוזת אוסבורן, כולל את האוונג'רס החדשים - פרט לספיידרמן, אותו אוסבורן רוצה בחיים.

### מצור

 ערך מורחב – **מצור (קומיקס)**  

רובינס נוכח בפגישת הקאבאל, בה נורמן אוסבורן דן על הפלישה הקרובה לאסגרד. בעקבות אירועי אוטופיה, נאמור ופרוסט עזבו את הקאבאל, וטאסקמאסטר החליף אותם. כאשר אוסבורן סוקר את גופתו לכאורה של דוקטור דום, מתגלה כי דום הוא למעשה דום-בוט מלא חרקים רובוטיים. בהצעתו של לוקי, רובינס בורח. במצור עצמו, רובינס נותן את כוחות אבני הנורן לצבא הפשע שלו. אבני הנורן הוכחו כיעילות בקרבות שהתרחשו נגד קפטן אמריקה, סטיב רוג'רס, ספיידרמן וספיידרוומן. בעת הביקור בקברו של אחיו, נייט טראשר מהרהר על העסקה של רובינס ואוסבורן. הכוח המרכזי מגיעים למחנה H.A.M.M.E.R, נאבקים בכנופיה של רובינס וחלקים מובסים בידי כלי נשק אסגרדי. טראשר מגיע כאשר טיגרה תקפה את רובינס, אשר אילץ אותו להרוג את טיגרה בתמורה להחייאת אחיו. הוא מפציר בטראשר להרוג את טיגרה כתנאי לעסקה, אך טראשר מצטרף לטיגרה ותוקף את רובינס. בינתיים, פנאנס מתחמק משומרי המחנה, משכנע את באטרבול, באטווינג ובנגל לחבור לכוח המרכזי יחד איתו ומגלה את זהותו. כאשר אוסבורן מבקש את עזרתו של רובינס בקרב הוא נוסע לאסגרד לצד חלק מצבא הפשע שלו, ומניח ליתר להתמודד עם הכוח המרכזי וטיגרה הזועמת. הם מגיעים בדיוק בסופו של הקרב בין קפטן אמריקה לטאסקמאסטר, ויחד עם צבאו, רובינס נלחם באוונג'רס החדשים פעם נוספת.

במחשבה שהוא מטרה קלה, רובינס תקף את בלדר והובס. לוקי לקח מרובינס את אבני הנורן על מנת להעצים את כוחותיהם של האוונג'רס החדשים, האוונג'רס הצעירים והלוחמים הסודיים בקרב נגד הסנטרי, ש"הריק" השתלט עליו. בעוד האוונג'רס האפלים ועוזריהם נעצרו, רובינס בורח עם מאדאם מאסק, והשניים יוצאים לחפש אחר הרוזן נפאריה. בסופו של דבר, השניים מובסים נכלאים. בכלא, טיגרה מבקרת את רובינס וקבעה כי היא שינתה את דעתה כיצד להעניש אותו. טיגרה יצאה מהחדר, והכניסה את אשתו ובתו של רובינס.

### עידן הגיבורים

הברדס עם כפפת האינסוף. אמנות מאת ג'ון רומיטה הבן, דין וייט וקלאוס ג'נסון
בשלב מסוים, רובינס בורח מהכלא, ומשאיר אדם שעבר ניתוח פלסטי כדי שיחליף אותו. עם זאת, האזמאט, סטרייקר ווייל מאקדמיית האוונג'רס מביסים אותו והוא נכלא. הוא מפתח רצון להחזיר את כוחו ולהרוג את כל האוונג'רס, לא משנה מאיזה צוות. במתקן הכליאה "האי של רייקר", רובינס התיידד עם הבלתי-אנושי ארטזיה. הוא גילה ממנו את מיקומו של אחד מיהלומי האינסוף. כששוחרר, רובינס שכר קבוצת אנשים שילוו אותו לבירת הבלתי-אנושיים, אטילאן. לפני זמן מה, קבוצת אילומינטי סיכמה להחביא את יהלומי האינסוף. אך היות שחזיז שחור נהרג במלחמת המלכים ומשפחת המלוכה לא ידעה על היהלום החבוי, היהלום נשאר ללא שומר. היהלום מתגלה כיהלום המציאות, בעזרתו רובינס גונב את יהלום הכוח מבניין בקסטר. מסעו הבא גורר אותו לקרב נגד הענק האדום והאוונג'רס. רובינס מתמקד בחברי האילומינטי האחרים על מנת למצוא את שאר היהלומים, ומרפא את צלקותיה של מאדאם מאסק בעזרת יהלום המציאות.

רובינס משתמש ביהלומי הכוח והמציאות כדי לגנוב את יהלום החלל מאיירון מן, בו הוא משתמש כדי לסלק את האוונג'רס. הוא נתקל בענק האדום ובתור, בעלי יהלום הזמן. במהלך הקרב, הענק האדום הצליח לגנוב מרובינס את יהלום הכוח. תור מפציר ברובינס לוותר שמא יהרוג את עצמו, וללא ידיעתם, אואטו צופה בכל. רובינס מסרב להצעה, ומשתגר לחורבות אחוזת אקס. צ'ארלס אקסבייר מוביל את צוות האוונג'רס נגד חדר הסכנה כדי לנסות להציל את יהלום המחשבה. רובינס לוקח את היהלום ללא מאמץ, מביס את אקסבייר בקרב טלפתי ומשתגר למישור האסטראלי כדי לקחת את יהלום הנשמה. לפתע, תאנוס מגיע למקום. תאנוס הופיע עם יהלום האינסוף האחרון, הזהיר את רובינס כי הוא לא מבין את עצמת היהלומים והציע לעזור לו להשתמש בהם כראוי. כאשר רובינס סירב, תאנוס חשף את עצמו כדוקטור סטריינג' תחת אשליה. הם חזרו לכדור הארץ, שם רובינס החל בקרב עם הענק האדם, אשר לכאורה השתמש ביהלום הכוח. הענק האדום הפיל את יהלום המציאות מידיו של רובינס, והשניים החלו קרב שנערך ביקומים אחרים פרט ליקום מארוול. למרות שהענק האדום הזהיר כי הוא יקרע את מארג המציאות עצמו, רובינס התעלם. בתגובה לבקשתו של רובינס להחזרת יהלום המציאות, הענק האדום הראה לרובינס כי היהלומים לא אצלו. איירון מן מופיע עם כפפת האינסוף, ומשבץ בה את יהלום המציאות. עם הכפפה, איירון מן החזיר את רובינס לכלא ומחה לכאורה את הכפפה מהקיום. הענק האדום הצטרף לאוונג'רס, ומקומה של מדוזה באילומינטי הוחלף בידי קפטן אמריקה.

### מארוול החדשה והשונה

במהלך השקת הכותרים המחודשת "מארוול החדשה והשונה", רובינס יצר קבוצת נבלי-על אחרת על מנת להשיג את מטרותיו, הכריז עליהם כאילומינטי החדשים והבטיח להם כי יהיו "בליגה הגדולה" של הנבלים ובסופו של דבר ישלטו על העולם. חברי קבוצתו הם מכשפת, הדעתן המטורף, ת'נדרבול, טיטניה ושחזור של הנמלה השחורה, מודל חיקוי אנושי שנוצר בידי קבוצת "הצאצאים" שנועד להחליף את מקומו של אריק אוגריידי/איש הנמלה בקבוצת האוונג'רס הסודיים. לאחר ניסיון כושל לגנבת כלי נשק אסגרדיים, רובינס החליט לגייס לשורותיו צבא נבלי-על אשר ברחו ממתקן כליאה של סוכנות הביון S.H.I.E.L.D. כאשר הוא הבטיח להם כי יתקוף את משפחותיהם של אויביהם, חברת האילומינטי טיטניה הכריחה אותו לשגר אותם מהמקום, באומרה כי יש גבולות שאסור לחצות. השניים החלו בקרב, שבסופו טיטניה ניצחה והשמידה את גלימתו. בעקבות תבוסתו, הקבוצה התפרקה.

רובינס הופיע מאוחר יותר, מועצם בכוחותיהן של אבני הנורן, והצטרף לתחרות השליטה על עולם הפשע נגד דיימונדבאק והחתולה השחורה. הצעד הראשון בדרכו לשלטון היה החייאתו ראש פטיש, שנרצח על ידי דיימונדבאק, כדי שיוכל לסייע בשיקום צבא הפשע. הוא נמלט מידי קבוצת הדפנדרס, אך נאלץ להילחם בהם שנית כאשר הפריעו למפגש ראשוני של צבא הרשע החדש, מלווים בתגבורת של גיבורי-על נוספים. הברדס נמלט, וסימן לעצמו למטרה לנקום בדוקטור דום, שחזר למוטב והפך לאיירון מן החדש. אחרי שניסה להתנקש בחייו של דום כמה פעמים ללא הצלחה, ניסה רובינס להשתלט על תעשיות סטארק, בטענה שדום הוא האחראי להיעלמותו של טוני סטארק. מאמציו סוכלו בידי דום וסטארק, ששב מהיעדרותו. בתום הקרב התגלה כי רובינס פעל תחת שליטתו של שד לא מזוהה, והשחית את פניו של דום, שהתרפאו בסיום אירועי "מלחמות סודיות".

כוחות ויכולות
-------------

פארקר רובינס הוא צלף מוכשר ומיומן בשימוש בנשק חם, וברשותו גישה לטכנולוגיות של ארגוני הידרה ו-A.I.M.. הוא הוכיח כישרון בשימוש ביהלומי האינסוף: הוא שלף את יהלום הכוח מבניין בקסטר, ריפא את צלקותיה של מאדאם מאסק, הביס את צ'ארלס אקסבייר בקרב טלפתי, הוכיח כוחות טלפורטציה טובים ואף הביס את הענק האדום בקרב פיזי. כמו כן, הוא השתמש ביהלומים כדי לחוש את קרבת היהלומים האחרים. אואטו הצופה עצמו הודה כי יכולתו להשתמש ביהלומי האינסוף היא מרשימה אך מוגבלת, כי במקום להילחם בקרב פיזי, היה יכול למחות את אויביו מהקיום.

לזמן מה הוא השתמש בכוחותיו של דורמאמו, מה שהתבטא ביכולתו ללכת על האוויר עם מגפיו ולהפוך לבלתי נראה עם גלימתו, כל עוד הוא עוצר את נשימתו. הוא היה יכול לראות דרך אשליותיו של דוקטור סטריינג', ולזהות סקרולים. הייתה לו את היכולת לשנות צורה ליצור דמוני כאשר היה בלחץ, וכך הביס את וולברין. בצורה זו, קולו משתנה והוא מסוגל להצמיח קוצים מידיו. מקרה חד פעמי היה ירי אנרגיה חשמלית מידיו. לדברי דוקטור סטריינג', כוחותיו של ניסאנטי יהרגו אותו. מתברר כי כוחותיו באים מדורמאמו, ומאפשרים לו גם להחיות את המתים. עם זאת, כוחותיו של דורמאמו הוסרו ממנו. רובינס קיבל את כוחות אבני הנורן העצמתיות, אך הן נלקחו ממנו.

קישורים חיצוניים
----------------

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

הערות שוליים
------------

1. ↑  *The Hood #1*, July 2002
2. 1 2  *The Hood #2*, August 2002
3. ↑  *The Hood #3*, September 2002
4. ↑  *The Hood #6*, December 2002
5. ↑  *Beyond! #1*, September 2006
6. ↑  *Beyond! #6*, February 2007
7. ↑  *New Avengers #32*, October 2007
8. ↑  *New Avengers #37*, December 2007
9. ↑  *Daredevil Vol.2 #101*, November 2007
10. ↑  *Daredevil Vol.2 #102*, January 2008
11. ↑  *New Avengers Annual #2*, January 2008
12. ↑  *New Avengers #46*, December 2008
13. ↑  *Secret Invasion #4*, September 2008
14. ↑  *Secret Invasion #6*, November 2008
15. ↑  *Secret Invasion #8*, January 2009
16. ↑  *Secret Invasion: Dark Reign #1*
17. ↑  *New Avengers #50*
18. ↑  *Punisher Vol.7 #1*
19. ↑  *The Punisher Vol.7 #4*
20. ↑  *The Punisher Vol.7 #5*
21. ↑  *The Punisher Vol.7 #6*
22. ↑  *The Punisher Vol.7 #7*
23. ↑  *The Punisher Vol.7 #8*
24. ↑  *The Punisher Vol.7 #9*
25. ↑  *The Punisher Vol.7 #10*
26. ↑  *Marvel Zombies 4 #1–4*
27. ↑  *Avengers: The Initiative #25*
28. ↑  *Avengers: The Initiative #26*
29. ↑  *Avengers: The Initiative #28*
30. ↑  *Avengers: The Initiative #30*
31. ↑  *Dark Reign: Made Men #1*
32. ↑  *Dark Reign: The Hood #1*
33. ↑  *Dark Reign: The Hood #2*
34. ↑  *Dark Reign: The Hood #3*
35. ↑  *Dark Reign: The Hood #4*
36. ↑  *Dark Reign: The Hood #5*
37. ↑  *Dark Reign: Mister Negtaive #1*
38. ↑  *Dark Reign: Mister Negative #2*
39. ↑  *Dark Reign: Mister Negative #3*
40. ↑  *New Avengers #51–53*
41. ↑  *New Avengers #54*
42. ↑  *New Avengers #56–57*
43. ↑  *New Avengers #58*
44. ↑  *New Avengers #60*
45. ↑  *Siege: The Cabal #1*
46. ↑  *New Avengers #61*
47. ↑  *Avengers: The Initiative #33*
48. ↑  *Avengers: The Initiative #34*
49. ↑  *Siege #3*
50. ↑  *Thor #609*
51. ↑  *Siege #4*
52. ↑  *New Avengers #64*
53. ↑  *New Avengers Finale #1*
54. ↑  *Avengers: The Initiative #35*
55. ↑  *Avengers Academy #8*
56. ↑  *Avengers Vol.4 #7*
57. 1 2  *Avengers Vol.4 #8*
58. ↑  *Avengers Vol.4 #9*
59. ↑  *Avengers Vol.4 #10*
60. ↑  *Avengers Vol.4 #11*
61. ↑  *Avengers Vol.4 #12*
62. ↑  *Illuminati #1*
63. ↑  *Illuminati #2-5*
64. ↑  *Illuminati #6-7*
65. ↑  *Defenders Vol.5 #8*
66. ↑  *Defenders Vol.5 #10*
67. ↑  *Invincible Iron Man #595-598*
68. ↑  *Invincible Iron Man #599-600*

| מארוול קומיקס |
| --- |
| 

| דמויות |
| --- |
| 

|  |  |
| --- | --- |
| קפטן אמריקה | ג'יימס בארנס • איזאיה בראדלי • סוכן ארצות הברית • ג'ק פלאג • פלקון • פגי קרטר • שרון קרטר • נווד • ארנים זולא • באטרוק המזנק • ברון זמו • ברון סטרוקר • דוקטור פאוסטוס • הגולגולת האדומה • וייפר • ולנטינה אלגרה דה לה פונטיין • טאסקמאסטר • טופר צהוב • מרסק הדגלים • ניוק • סין • קוטונמאות' • קרוסבונז |
| איירון מן(דמויות) | איירון פטריוט • אדווין ג'רוויס • האפי הוגאן • מריה היל • וור משין • פפר פוטס • איירון הארט • איירון מונגר • איש הטיטניום • בליזארד • דינאמו הארגמן • ג'סטין האמר • הרוזן נפאריה • ויפלאש • מאדאם מאסק • מודוק • מנדרין • זיק סטיין • פיקסר • רוח |
| תור | אודין • אנג'לה • בטא ריי ביל • בלדר • היימדל • היפוליטה • הלוחמים שלושה • ולקיריה • סיף • ג'יין פוסטר • גור שוחט האלים • האיש הסופג • האיש הרדיואקטיבי • הלה • לוקי • מוציא להורג • מיסטר הייד • מכשפת • מלקית' הארור • סירטיר • ראגנארוק |
| ספיידרמן(דמויות) | הארי אוסבורן • ג'ון ג'יימסון • ג'יי ג'ונה ג'יימסון • פלישיה הארדי • מרי ג'יין ווטסון • מיילס מוראלס • גוון סטייסי • סילבר סייבל • סילק • ספיידרוומן (ג'סיקה דרו • ג'וליה קרפנטר • מאטי פרנקלין • ספיידר-גוון) • סקרלט ספיידר • קיין • פלאש תומפסון • אלקטרו • בומרנג • דוקטור אוקטופוס • הגובלין הירוק • הובגובלין • הידרו-מן • היורשים • הלטאה • הנשר • העקרב • סימביוט (ונום • קרנג') • זיקית • טומסטון • לילי הוליסטר • מורביוס • מיסטריו • מיסטר נגטיב • סאנדמן • קרייבן הצייד • ראש פטיש • ריינו • שוקר |
| ארבעת המופלאים | האישה הבלתי-נראית • הגולש הכסוף • הדבר • הלפיד האנושי • מיסטר פנטסטיק • נובה (פרנקי ריי) • פרנקלין ריצ'רדס • אניהילוס • גלקטוס • דוקטור דום • טראקס • סופר סקרול • קאנג הכובש |
| הענק הירוק | ריק ג'ונס • דוק סמסון • ג'ניפר וולטרס • ליירה • סקאאר • מרלו צ'נדלר • בטי רוס • ת'נדרה • אבומיניישן • המנהיג • טיטניה • מודוק • ת'נדרבולט רוס/הענק האדום |
| הנרי פים | איש הנמלה (אריק אוגריידי • סקוט לאנג) • ג'וקסטה • הצרעה • ויז'ן • יילוג'אקט • סטאטור • אולטרון |
| קוסמי | אדם וורלוק • איקריס • גאמורה • קפטן מארוול (מאר-וול • מוניקה רמבו • ג'ניס-וול • פילא-וול • קהנ'נר • נו-ואר • קרול דנברס) • גברת מארוול • גורגון • גלדיאטור • גרוט • דראקס המשמיד • חזיז שחור • יונדו • מדוזה • מונדרגון • מייג'ור ויקטורי • מנטיס • סטארהוק • סטאר לורד • קארנאק • קוואזר • קסווין • קפטן יוניברס • קרולינה דין • קריסטל • רוקט ראקון • נובה • תנה • אגו הכוכב החי • גראנדמאסטר • האספן • מונסטון • מקסימוס • נביולה • קוראת' הרודף • קורבאק • רונאן המאשים • תאנוס |
| על-טבעי | אגתה הארקנס • בלייד • גוסט ריידר • דוקטור סטריינג' • האביר השחור • העתיק • ברון מורדו • ג'ק-או-לנטרן • דורמאמו • דרקולה • הברדס • מפיסטו • שטאנה |
| גיבורי ונבלי רחוב | איירון פיסט • אלקטרה • אקו • ג'. וו. ברידג' • ג'סיקה ג'ונס • דרדוויל (דמויות) • נייג'ל היגינס • המעניש • בן יוריק • לוק קייג' • מון נייט • מיסטי נייט • מיקרוצ'יפ • מסווה ופגיון • פוגי נלסון • קארן פייג' • קולין וינג • בולזאיי • ברקודה • ג'יגסו • גלדיאטור • האיש הסגול • הינשוף • הרוסי • טיפואיד מרי • כמיסטרו • מיסטר הייד • נחש הפלדה • ניוק • פיקסר • קורנל סטוקס • קינגפין |
| גיבורים צעירים | איירון לאד • אמדאוס צ'ו • גברת מארוול (קמלה קאן) • גרטרוד יורקס ואולד לייס • האלקלינג • הוקאיי (קייט בישופ) • ויקאן • ויקטור מנצ'ה • מולי הייז • אמריקה צ'אבז • נובה (סם אלכסנדר) • ניקו מינורו • ספיד • ספידבול • פטריוט • צ'ייס סטיין • קסווין • קרולינה דין |
| שונות | איש המכונה • ארס • דומיניק פורצ'ון • האלמנה השחורה • הווארד הברווז • הוקאיי • הלקאט • הסנטרי • הפנתר השחור (ואקאנדה) • הרקולס • ויז'ן (ארקוס) • וונדר מן • זאוס • ילדת הסנאי • כוכב אש • לונה מקסימוף • מוקינגבירד • נאמור • ניק פיורי • קווייק • קפטן בריטניה • רונין • שאנג-צ'י • שורי • אדם-קוף • אמן החרבות • אריק קילמונגר • ארקייד • גרביטון • גרים ריפר • השומר האדום • טריקשוט • יאבאט אומון טורו • ילנה בלובה • קונסטריקטור • קלו • קרוספייר |

 |

 |  |
| 

| קבוצות-על |
| --- |
| אילומינטי • אקס-מן • ארבעת המופלאים • גיבורים להשכרה • דפנדרס • האוונג'רס (דמויות) • האוונג'רס המופלאים • האוונג'רס הסודיים • האוונג'רס הצעירים • הבלתי אנושיים • הלוחמים החדשים • המשמידים • הנצחיים • הקומנדו המייללים • וורבאונד • נקסטווייב • Runaways • שומרי הגלקסיה (הקבוצה המקורית) • S.H.I.E.L.D. •‏ ששת הגיבורים הגדולים • אדוני הרשע • ארבעת המפחידים • האוונג'רס האפלים • האוכפים • היד • HYDRA • המסדר השחור •‏A.I.M.‎ • ששת המרושעים • ת'נדרבולטס |

 |
| 

| אירועים ביקום מארוול(היסטוריה פרסומית לאירועי קרוסאובר של מארוול קומיקס) |
| --- |
| 

|  |  |
| --- | --- |
| שנות ה-70 וה-80 | מלחמת קרי–סקרול (יוני 1971) • מלחמות סודיות (מאי 1984) • מלחמות סודיות 2 (יולי 1985) • נולד מחדש (פברואר 1986) • טבח המוטאנטים (אוקטובר 1986) • נפילת המוטאנטים (ינואר 1988) |
| שנות ה-90 | כפפת האינסוף (יולי 1991) • מבצע סופה גלקטית (מרץ 1992) • מלחמת האינסוף (יוני 1992) • מסע הצלב האינסופי (יוני 1993) • פלאות (ינואר 1994) • די.סי. נגד מארוול (אפריל 1996) • אונסלוט (מאי 1996) |
| שנות ה-2000 | שושלת קאנג (יוני 2001) • ליגת הצדק/האוונג'רס (ספטמבר 2003) • מלחמה סודית (פברואר 2004) • האוונג'רס מתפרקים (אוגוסט 2004) • איירון מן: אקסטרמיס (ינואר 2005) • בית אם (אוגוסט 2005) • השמדה (מרץ 2006) • כוכב הענק הירוק (יולי 2006) • מלחמת אזרחים (יולי 2006) • מלחמת-עולם הענק הירוק (יולי 2007) • השמדה: כיבוש (אוגוסט 2007) • ספיידרמן: עוד יום אחד (ספטמבר 2007) • פלישה סודית (יוני 2008) • וולברין: לוגאן הזקן (יוני 2008) • שלטון אפל (דצמבר 2008) • מלחמת המלכים (מרץ 2009) • נפילת הענקים (מרץ 2009) • קפטן אמריקה: נולד מחדש (יולי 2009) |
| 2010 ואילך | ממלכת המלכים (ינואר 2010) • מצור (ינואר 2010) • מלחמת-עולם הענקים (פברואר 2010) • הציווי של תאנוס (יולי 2010) • ארץ הצל (ספטמבר 2010) • הפחד עצמו (מרץ 2011) • אוונג'רס נגד אקס-מן (אפריל 2012) • עידן אולטרון (מרץ 2013) • אינסופיות (אוגוסט 2013) • החטא הקדמון (אפריל 2014) • אוונג'רס ואקס-מן: הציר (אוקטובר 2014) • יקום העכביש (נובמבר 2014) • מלחמות סודיות (מאי 2015) • מלחמת הממלכות (אפריל 2019) |
| 2020 ואילך | אימפריה (יולי 2020) • מלך בשחור (דצמבר 2020) • שלטון השטן (דצמבר 2021) • אוונג'רס: התאספו (נובמבר 2022) |

 |

 |
| 

| עיבודים למדיות נוספות |
| --- |
| 

|  |  |
| --- | --- |
| סרטי קולנוע | המעניש (1989) • קפטן אמריקה (1990) • בלייד • דרדוויל • הענק • המעניש (2004) • אלקטרה • גוסט ריידר • המעניש: אזור מלחמה • גוסט ריידר: רוח הנקמה • 6 גיבורים • הנוקמים: האיחוד • דוקטור סטריינג' • ארבעת המופלאים (2005) • ארבעת המופלאים: עלייתו של הגולש הכסוף • ארבעה מופלאים (2015) |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |
| סרטי ספיידרמן | ספיידרמן • ספיידרמן 2 • ספיידרמן 3 • ספיידרמן המופלא • ספיידרמן המופלא 2 • ספיידרמן: ממד העכביש • ספיידרמן: ברחבי ממדי העכביש |
| יקום ספיידרמן של סוני | ונום • מורביוס • ונום 2 • קרייבן הצייד • מאדאם וב |
| היקום הקולנועי של מארוול | איירון מן • הענק הירוק • איירון מן 2 • תור • קפטן אמריקה • הנוקמים • איירון מן 3 • תור: העולם האפל • קפטן אמריקה: חייל החורף • שומרי הגלקסיה • הנוקמים: עידן אולטרון • אנטמן • קפטן אמריקה: מלחמת אזרחים • דוקטור סטריינג' • שומרי הגלקסיה: חלק 2 • ספיידרמן: השיבה הביתה • תור: ראגנארוק • הפנתר השחור • הנוקמים: מלחמת האינסוף • אנטמן והצרעה • קפטן מארוול • הנוקמים: סוף המשחק • ספיידרמן: רחוק מהבית • האלמנה השחורה • שאנג-צ'י ואגדת עשר הטבעות • נצחיים • ספיידרמן: אין דרך הביתה • דוקטור סטריינג' בממדי הטירוף • תור: אהבה ורעם • הפנתר השחור: ואקאנדה לנצח • אנטמן והצרעה: קוונטומאניה • שומרי הגלקסיה: חלק 3 • המארוולס • קפטן אמריקה: סדר עולמי חדש |
| סדרות טלוויזיה(לייב אקשן ואנימציה) | האוונג'רס: סדרת האנימציה • איירון מן: הרפתקאות משוריינות • אקס-מן: סדרת האנימציה • אקס-מן: הדור הבא • וולברין והאקס-מן • הענק הירוק (1996) • האלק וצוות הריסוק • סוכני S.H.I.E.L.D. • הסוכנת קרטר • דרדוויל • ג'סיקה ג'ונס • לוק קייג' • איירון פיסט • המגנים • הבלתי אנושיים • בעלי היכולות • גלימה ופגיון • ספיידרמן: סדרת האנימציה • ספיידרמן ללא גבולות • ספיידרמן המדהים • ספיידרמן וחבריו המדהימים • שומרי הגלקסיה • ספיידרמן • ספיידרוומן • ספיידי וחבריו המופלאים |

 |

 |
| 

| כותבים ומאיירים |
| --- |
| גארת' אניס • בריאן מייקל בנדיס • אד ברובייקר • סטיב דיטקו • ג'ונתן היקמן • מארק וייד • סטן לי • גרנט מוריסון • פרנק מילר • טוד מקפרלן • פביאן ניצ'זה • כריס קלרמונט • אלכס רוס |

 |